পাল ছাড়া ভেড়াটিই নেকড়ের পেটে সর্বপ্রথম যায়। তেমনি মোগল সাম্রাজ্য থেকে পৃথক হওয়ার কারণে তৎকালীন স্বাধীন বাংলা সাম্রাজ্যবাদী ব্রিটেশের পেটে সর্বপ্রথম ঢুকেছিল। সে গোলামী থেকে প্রতিরক্ষার সামর্থ বাংলার মুসলমানদের ছিল না। অথচ দিল্লির মোগল শাসকগণ যত দুর্বলই হোক তারা আরো একশত বছর নিজেদের স্বাধীনতা বাঁচিয়েছিল। দিল্লির পতন ঘটে ১৮৫৭ সালে। ফলে তাদের জীবনে গোলামীর মেয়াদ ছিল মাত্র ৯০ বছর। অথচ বাঙালীর জীবনে সেটি ১৯০ বছরের। দীর্ঘ ১৯০ বছরের গোলামীতে বাংলার মুসলমানদের ক্ষতিটা ছিল বিশাল। রাজনীতি, অর্থনীতি,শিক্ষা-দীক্ষা ও সংস্কৃতিতে বাঙালী মুসলমানের জীবনে যে পতনটি আসে তা উত্তর ভারতের মুসলমানদের জীবনে তা ততটা শোচনীয় হয়নি। সমগ্র মুসলিম বিশ্বে বাঙালী মুসলমানের অপমান বেড়েছিল ব্রিটেশের সবচেয়ে সিনিয়র গোলাম রূপে।